**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 2023 m. liepos \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | Akcinė bendrovė VILNIAUS ŠILUMOS TINKLAI |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**RANGOVAS**

|  |  |
| --- | --- |
| **Pavadinimas** | UAB „KRS“ |
| **Buveinės adresas** | Draugystės g. 15A, 51227 Kaunas |
| **Juridinio asmens kodas** | 133630961 |
| **PVM mokėtojo kodas** | LT336309610 |
| **Banko sąskaita** | LT827044060002889998 |
| **Atstovas ir atstovavimo pagrindas** |  |
| **Telefonas** | +370 374 54464 |
| **El. pašto adresas** |  |

Pagal Pirkimą:

|  |  |
| --- | --- |
| **Pirkimo pavadinimas** | Kvartalinių šilumos tiekimo tinklų nuo ŠK 92126-36 iki taško 92126-87R (Basanavičiaus g., Algirdo g., Vivulskio g., Mindaugo g.) Vilniuje rekonstravimodarbų pirkimas |
| **Pirkimo Nr.** | 673651 |

1. **SUTARTIES DALYKAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis (nebent šioje Sutartyje būtų nurodyta, kad atitinkamas medžiagas tiekia Užsakovas)atlikti Darbus Objekte ir perduoti šių Darbų rezultatą Užsakovui, o Užsakovas įsipareigoja priimti tinkamai atliktus Darbus ir sumokėti už juos Sutartyje nurodytomis sąlygomis ir tvarka*.*
   2. Ši Sutartis sudaryta pasibaigus aukščiau nurodytam Pirkimui, kuriame Rangovo Pasiūlymas buvo pripažintas laimėtoju.
   3. Darbai atliekami Objekte: Kvartaliniai šilumos tiekimo tinklai nuo ŠK 92126-36 iki taško 92126-87R (Basanavičiaus g., Algirdo g., Vivulskio g., Mindaugo g.) Vilniuje.
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų apimtys yra nurodytos Techninėje specifikacijoje (įskaitant į Techninę specifikaciją įtrauktą parengtą Projekto dalį, t. y. Techninį projektą (jei taikoma) arba kitą Darbų projektinę dokumentaciją) ir bus detalizuotos Užsakovo patvirtintame Darbo projekte (jei jį numatoma rengti pagal Sutarties nuostatas).
   2. Užsakovas yra pasirinkęs fiksuotos kainos kainodaros būdą.
   3. Fiksuota Darbų kaina – *1.799.560,00 EUR (milijonas septyni šimtai devyniasdešimt devyni tūkstančiai penki šimtai šešiasdešimt eurų 00 ct), plius taikytinas PVM, kuris sudaro* *377.907,60 EUR (trys šimtai septyniasdešimt septyni tūkstančiai devyni šimtai septyni eurai 60 ct), viso (su PVM) 2.177.467,60 EUR (du milijonai šimtas septyniasdešimt septyni tūkstančiai keturi šimtai šešiasdešimt septyni eurai 60 ct).*
   4. Pradinė Sutarties vertė / įkainis Sutarties galiojimo laikotarpiu galės būti perskaičiuojama (-as), atsižvelgiant į darbo apmokėjimo, įrenginių, statybos produktų ir kitų darbų sudedamųjų dalių sąnaudų pokyčius (bendras kainų lygio kitimas) pagal bendrą kainų lygio kitimą tokia tvarka:
      1. Indeksas – Lietuvos Respublikos statistikos departamento ([www.stat.gov.lt](http://www.stat.gov.lt/)) skelbiamas mėnesinis statybos sąnaudų elementų kainų indeksas (**„Inžineriniai statiniai“**);
      2. Indeksavimo laikotarpis – tai laikotarpis, per kurį Indeksas pakinta tiek, kad turi būti perskaičiuojama Pradinės Sutarties vertė / įkainis. Indeksavimo laikotarpio pradžia laikomas tas mėnuo, kurį buvo sudaryta Sutartis, arba Sutarties pakeitimo, atliekant Sutarties kainos indeksavimą, mėnuo. Indeksavimo laikotarpis negali būti trumpesnis kaip 6 (šeši) kalendoriniai mėnesiai;
      3. Pradinės Sutarties vertė / įkainis gali būti perskaičiuojama (-i), kai Indekso pokytis yra ne mažesnis kaip **5** proc. nuo Sutarties pasirašymo, arba nuo paskutinio kainos indeksavimo;
      4. Pradinės Sutarties vertė / įkainis perskaičiuojama(-i) bet kuriai iš Šalių pateikus kitai Šaliai pasiūlymą raštu perskaičiuoti Pradinės Sutarties vertę / įkainį. Pasiūlyme turi būti nurodytas Pradinės Sutarties vertės / įkainio perskaičiavimui naudojamas Indeksavimo laikotarpis bei Indeksavimo laikotarpio pabaigos Indeksas. Jeigu Šalies pasiūlyme nėra nurodytas Indeksavimo laikotarpio pabaigos indeksas, tai laikoma, kad Indeksavimo laikotarpio pabaiga yra tas mėnuo, kurį Šalis pateikė pasiūlymą.
      5. Pradinės Sutarties vertė / įkainis perskaičiuojama pagal žemiau nurodytą formulę:

Perskaičiuota Pradinės Sutarties vertė / įkainis = PD+((SK – PD)\*(IPb / IPr)), kur:

PD – iki prašymo pateikimo Užsakovo priimtų Darbų vertė, neįskaitant Pakeitimo pagrindu priimtus papildomus darbus (jeigu tokių būtų), be PVM;

SK – perskaičiavimo metu galiojanti Pradinės Sutarties vertė / įkainis atėmus Pakeitimo pagrindu atsisakytus darbus (jeigu tokių būtų) be PVM;

IPr – Indeksavimo laikotarpio pradžios Indeksas;

IPb – Indeksavimo laikotarpio pabaigos Indeksas (nurodytas Šalies prašyme).

1. **DARBŲ KOKYBĖ IR GARANTINIAI ĮSIPAREIGOJIMAI (Sutarties BD 6 skyrius)**
   1. Rangovui Sutartyje nustatytu terminu nepašalinus atitinkamų Darbų defektų (trūkumų), Rangovas, Užsakovui pareikalavus, moka Užsakovui 200,00 EUR (dviejų šimtų eurų, 00 ct) delspinigius už kiekvieną pavėluotą dieną.
2. **PROJEKTAVIMAS (Sutarties BD 8 skyrius)**
   1. Į Rangovo pagal šią Sutartį atliekamų Darbų apimtį patenka Darbo projekto parengimas ir suderinimas, kaip tai aptarta Sutarties BD: TAIP.
3. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 skyrius)**
   1. Sutartis vykdoma Pasiūlyme (ar Paraiškoje) nurodytos jungtinės veiklos sutarties pagrindu šių jungtinės veiklos partnerių: **Netaikoma.**
4. **DARBŲ ATLIKIMO TERMINAI IR PRIĖMIMO TVARKA (Sutarties BD 10 skyrius)**
   1. Rangovas Darbus pradeda vykdyti iš karto po Sutarties įsigaliojimo.
   2. Galutinio perdavimo akto pasirašymo data ne vėliau kaip iki 2024 m. rugsėjo 30 d.
   3. Atlikti Darbai Užsakovo priimami periodiškai kas mėnesį.
5. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)** 
   1. Užsakovas Rangovo išrašytą ir pateiktą Sąskaitą apmoka per Sutarties BD numatytą 30 (trisdešimt) kalendorinių dienų terminą.
   2. Taikomas Užsakovo Rangovui už atliktus Darbus dalies mokėtinų sumų sulaikymas: TAIP. Sulaikoma dalis: 5% nuo pagal atitinkamą Darbų dalies perdavimo aktą ar Darbų etapo perdavimo aktą mokėtinos sumos (be PVM).
6. **SUTARTIES ĮVYKDYMO UŽTIKRINIMAS. DRAUDIMAS (Sutarties BD 16 skyrius)** 
   1. Rangovas turi pateikti Užsakovui tokį Sutarties įvykdymo užtikrinimą:
      1. forma – besąlyginė, neatšaukiama, pirmo pareikalavimo banko garantija / draudimo bendrovės išduotas laidavimo draudimas;
      2. užtikrinimo suma – 95000,00 (devyniasdešimt penki tūkstančiai) EUR;
      3. Sutarties įvykdymo užtikrinimo pateikimo terminas – per 10 (dešimt) dienų po Sutarties pasirašymo.
   2. Rangovas turi pateikti Užsakovui tokį Rangovo garantinių įsipareigojimų įvykdymo užtikrinimą:
      1. forma – besąlyginė, neatšaukiama, pirmo pareikalavimo banko garantija / draudimo bendrovės išduotas laidavimo draudimas;
      2. užtikrinimo suma – 5 % nuo faktinės galutinės visų Darbų kainos.
   3. Darbo projekto rengėjo (kaip projektuotojo) civilinės atsakomybės draudimo suma: ne mažiau 43400,00 EUR (keturiasdešimt trys tūkstančiai keturi šimtai eurų, 00 ct) EUR vienam draudžiamajam įvykiui.
   4. Rangovo civilinės atsakomybės draudimo suma: ne mažiau 43400,00 EUR (keturiasdešimt trys tūkstančiai keturi šimtai eurų, 00 ct) EUR vienam draudžiamajam įvykiui.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja kaip numatyta SutartiesBD 2.1 punkte.
   2. Sutartis galioja kaip numatyta SutartiesBD 2.1 punkte.
8. **SPECIALIOSIOS SĄLYGOS**
   1. Darbai pagal ši Sutartį gali būti atliekami tik ne šildymo sezono metu: NE, išskyrus Vamzdynų montavimo (rekonstravimo) darbus, kaip numatyta techninės specifikacijos 2.24 punkte.
9. ***PAKEIČIAMOS / NETAIKOMOS SUTARTIES BD SĄLYGOS***
   1. Sutarties bendrųjų sąlygų 1.6 punktas išdėstomas taip: *„1.6.* ***Subrangovas*** *– Rangovo pasiūlyme ir (ar) paraiškoje ir (ar) prieš pasirašant sutartį (jeigu jie Pasiūlymo (ar Paraiškos) pateikimo metu buvo nežinomi) nurodytas juridinis arba fizinis asmuo, kuris pagal galiojantį tarpusavio sandorį su Rangovu, Rangovo pasitelkiamas atlikti Sutartyje nurodytus Darbus (atitinkamą jų dalį)“*.
   2. Sutarties bendrųjų sąlygų 3.2. punktas papildomas 3.2.10. punktu, kuris išdėstomas taip: „*3.2.10. visą Sutarties galiojimo laikotarpį užtikrins* 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576, ir *Komunalinio sektoriaus įstatymo 58 straipsnio 41 dalies 1-3 punktuose ir* Komunalinio sektoriaus įstatymo 50 straipsnio 8 ir 9 dalies sąlygų, kai Pirkimo objektas apima Įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas *nurodytų sąlygų išlaikymą, jei tos sąlygos buvo tikrinamos prieš sudarant šią sutartį ir sudarys galimybes Užsakovui bet kuriuo metu ir bet kuria apimtimi patikrinti minėtų sąlygų laikymąsi Sutarties galiojimo laikotarpiu*“.
   3. Sutarties bendrųjų sąlygų 7.1.7. punktas netaikomas.
   4. Sutarties bendrųjų sąlygų 7.21 punktas 7.21 išdėstomas taip: „*7.21. Baigus Darbus, Rangovas STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ bei kitų teisės aktų nustatyta tvarka, kiek tai susiję su Darbais, parengia ir/ar gauna visus su Darbais susijusius dokumentus, taip pat atlieka su Darbais susijusius veiksmus, reikalingus pasirengiant Objekto statybos užbaigimo procedūrų įforminimui bei organizuoja statybos užbaigimo procedūrą, kad būtų gautas Objekto statybos užbaigimo dokumentas. Pačiomis statybos užbaigimo procedūromis rūpinasi Rangovas.“*.
   5. Sutarties bendrųjų sąlygų 9.1 punktas išdėstomas taip: *„9.1. Rangovas Sutarčiai vykdyti turi pasitelkti tik tuos Subrangovus, kurie numatyti Rangovo Pasiūlyme (ar Paraiškoje) ar Rangovo nurodyti prieš pasirašant sutartį (jeigu jie buvo nurodyti Pasiūlyme (ar Paraiškoje) kaip nežinomi). Rangovas neturi teisės pasitelkti Subrangovų, jei savo Pasiūlyme (ar Paraiškoje) nenurodė, kad ketina tai padaryti, ar prieš pasirašant Sutartį neinformavo Užsakovo apie pasitelkiamus Subrangovus. Jei, vadovaujantis Pirkimo sąlygomis, Pasiūlyme (ar Paraiškoje) buvo nurodyta atitinkamam Subrangovui pavedama atlikti Darbų dalis, tai toks Subrangovas gali vykdyti tik tokią jam priskirtą Darbų dalį“.*
   6. Sutarties bendrųjų sąlygų 9.2 punktas išdėstomas taip: *„9.2. Jeigu Rangovas Darbams atlikti nori samdyti kitą, nei nurodyta Pasiūlyme (ar Paraiškoje) ar prieš pasirašant Sutartį Subrangovą, jis privalo prieš tai Užsakovui įrodyti jo patikimumą ir gebėjimą vykdyti paskirtas funkcijas, pateikti pasirinkto naujo Subrangovo dokumentus, pagrindžiančius atitikimą Pirkimo sąlygose nustatytiems reikalavimams (jei Subrangovams buvo taikomi kvalifikaciniai reikalavimai) bei gauti raštišką Užsakovo sutikimą dėl pasirinkto naujo Subrangovo. Sutartis dėl tokio Subrangovo pakeitimo nėra keičiama“.*
   7. Sutarties bendrųjų sąlygų 10.1 punktas išdėstomas taip: „*Rangovas Darbus pradeda vykdyti Sutarties SD nurodytu metu. Detalus Darbų vykdymo grafikas Rangovo turi būti parengtas ir pateiktas Užsakovui suderinimui ne vėliau kaip per 5 d. d. nuo Sutarties įsigaliojimo dienos. Užsakovas privalo suderinti Rangovo pateiktą Darbų vykdymo grafiką ar pateikti pastabas ne vėliau kaip per 5 d. d. nuo Darbų vykdymo grafiko gavimo suderinimui dienos. Jei Užsakovas pateikia pastabas Rangovo pateiktam Darbų vykdymo grafikui, Rangovas privalo į jas atsižvelgti ir pateikti patikslintą Darbų vykdymo grafiką Užsakovui galutiniam suderinimui ne vėliau kaip per 5 d. d. nuo pastabų gavimo dienos. Toks Užsakovo raštu (tame tarpe el. paštu) patvirtintas Darbų vykdymo grafikas tampa neatskiriama Sutarties dalimi ir Šalys juo vadovaujasi. Už Darbų vykdymo grafiko nesuderinimą per maksimalų 20 d. d. (įskaitant Užsakovo pastabų pateikimą) terminą, Rangovui skaičiuojama 100 Eur bauda už kiekvieną pavėluotą kalendorinę dieną, išskyrus atvejus, kai toks vėlavimas įvyksta dėl Užsakovo kaltės, kai Užsakovas per šiame punkte nustatytą terminą nesuderina Darbo vykdymo grafiko ar nepateikia jam pastabų.“*
   8. Sutarties bendrųjų sąlygų 15.5. punktas papildomas 15.5.13. punktu, kuris išdėstomas taip: „*15.5.13. kai paaiškėja, jog Rangovas* nesilaikė 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576 reikalavimų ar *atitinka bent vieną Komunalinio sektoriaus įstatymo 58 straipsnio 41 dalyje nurodytą sąlygą ar atitinka* Komunalinio sektoriaus įstatymo 50 straipsnio 8 ir 9 dalies sąlygas, kai Pirkimo objektas apima Įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas“.
   9. Sutarties bendrųjų sąlygų 15.5. punktas papildomas 15.5.14 punktu, kuris išdėstomas taip: „*15.4.14. Užsakovas turi teisę Sutarties galiojimo laikotarpiu pareikalauti iš Rangovo pateikti pagrindžiančius dokumentus dėl jo teikiamų paslaugų ir/ar jų metu naudojamų prekių (įskaitant jų sudedamąsias dalis) atitikties Komunalinio sektoriaus įstatymo 58 straipsnio 41 dalies nuostatoms ar atitikties Komunalinio sektoriaus įstatymo 50 straipsnio 8 ir 9 dalies sąlygoms, kai Pirkimo objektas apima Įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas. Rangovui per Užsakovo nurodytą terminą, ne trumpesnį nei 5 (penkios) darbo dienos, nepateikus nurodytų dokumentų ar tinkamai nepagrindus teikiamų paslaugų ir/ar jų metu naudojamų prekių atitikties Komunalinio sektoriaus įstatymo 58 straipsnio 41 dalies nuostatoms ar atitikties Komunalinio sektoriaus įstatymo 50 straipsnio 8 ir 9 dalies sąlygoms, kai Pirkimo objektas apima Įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas, Užsakovas turi teisę vienašališkai nutraukti Sutartį apie tai įspėjęs Rangovas raštu prieš 5 (penkias) kalendorines dienas.“*
   10. Sutarties bendrųjų sąlygų 17 skyrius papildomas 17.6. punktu, kuris išdėstomas taip: „*Rangovui nesilaikant Sutarties specialiųjų sąlygų priedo Nr. 2 „Techninė specifikacija“ 2.2, 2.7, 2.8., 2.9., 3.2 - 3.7, 4.1, 4.2, 4.5, 4.6, 4.8 ir/ar 4.9 punktuose nustatytų reikalavimų:*

*a) pirmą kartą nustačius faktą, kad nesilaikoma aukščiau nurodytų / apibrėžtų reikalavimų, Rangovas raštu bus įspėtas dėl netinkamo Sutarties vykdymo;*

*b) antrą ir kiekvieną sekantį kartą nustačius faktą, kad nesilaikoma aukščiau nurodytų / apibrėžtų reikalavimų, Rangovas įsipareigoja Užsakovui sumokėti 100,00 Eur (šimto eurų) dydžio baudą už netinkamą Sutarties sąlygų vykdymą.“*

*c) Rangovui per 3 (trijų) mėnesių laikotarpį daugiau kaip tris kartus nesilaikant aukščiau nurodytų / apibrėžtų reikalavimų, toks pažeidimas laikomas esminiu sutarties pažeidimu, Užsakovui suteikiančiu teisę kreiptis dėl pasinaudojimo sutarties įvykdymo užtikrinimu ir/ arba nutraukti Sutartį vienašališkai.*

* 1. Rangovas įsipareigoja, jog medžiagų (įskaitant jų sudedamąsias dalis, pakuotes) ar paslaugų kilmė nebus iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų. Taip pat Rangovas įsipareigoja, jog Techninės specifikacijos 1 priedo „Techninis projektas“ ME202239-TP ER dalyje nurodytų medžiagų (įskaitant jų sudedamąsias dalis, pakuotes) ar paslaugų kilmė nebus iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.
  2. Sutarties bendrųjų sąlygų 3.1. punktas papildomas 3.1.8 punktu, kuris išdėstomas taip: „3.1.8. Sutarties vykdymo laikotarpiu taikyti aplinkosaugines priemones, nustatytas *DPS dokumentų 4 priedo 3 lentelės 3.3.* punkte“.
  3. Rangovas per 5 darbo dienas po Sutarties įsigaliojimo Užsakovui turės pateikti dokumentus, įrodančius, kad jis, vykdydamas Sutartyje nurodytus Darbus, taikys aplinkos apsaugos vadybos priemones, nustatytas *DPS dokumentų 4 priedo 3 lentelės 3.3.* punkte (EMAS/ISO standartai). Rangovui nepateikus šiame punkte nurodyto dokumento ilgiau nei 10 darbo dienų, jo nepateikimas bus laikomas esminiu Sutarties pažeidimu, suteikiančiu teisę nešališkai nutraukti Sutartį.
  4. Sutarties bendrųjų sąlygų 5.7 punktas išdėstomas taip: *„5.7. Tais atvejais, kai yra taikomas fiksuotos kainos kainodaros būdas, Rangovas patvirtina, kad jis, rengdamas Sąmatą išanalizavo ir įvertino Techninę specifikaciją (įskaitant jos sudėtine dalimi esantį Projektą, tame tarpe jo sąnaudų kiekių žiniaraščius), kur reikia atliko reikalingas kiekių korekcijas, todėl, jei faktiniai darbų kiekiai ir/ar medžiagų kiekiai bus didesni, nei nurodyta Sąmatoje ar Techninės specifikacijos dalimi esančiame Projekte, tai Rangovas prisiima visą riziką ir atsakomybę už tokius papildomus kiekius ir tuo pagrindu neturės teisės reikalauti padidinti Darbų kainą. Tuo atveju, jeigu būtina atlikti papildomus darbus ir / arba pirkti papildomas medžiagas, kurių Rangovas, sudarydamas Sutartį, neturėjo ir negalėjo numatyti, vadovaujantis Lietuvos Respublikos civilinio kodekso 6.685 str. 2 d., Rangovas turi teisę reikalauti perskaičiuoti Sutarties kainą tik tuo atveju, kai Sutarties kaina dėl nuo Rangovo nepriklausančių priežasčių padidėjo daugiau kaip 15 (penkiolika) procentų. Papildomi darbai ir / arba medžiagos, tai betarpiškai su Sutarties vykdymu susiję darbai ir / arba medžiagos, be kurių Sutarties tinkamas įvykdymas tampa neįmanomas (ši nuostata taikoma Fiksuotos kainos sutartims).“*

1. **PRIEDAI**
   1. Prie šios Sutarties SD pridedami žemiau nurodyti priedai, kurie sudaro neatskiriamą Sutarties dalį (kiekviena Šalis gauna po vieną kiekvieno priedo egzempliorių):
      1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas (konfidenciali informacija);
      2. Priedas Nr. 2 – Techninė specifikacija.
      3. Priedas Nr. 3 – Pasiūlymas.
      4. Priedas Nr. 4 – Rangos sutarties Bendroji dalis.
      5. Priedas Nr. 5 – Subrangovų/ūkio subjektų sąrašas.
      6. Priedas Nr. 6 – Specialistų sąrašas.
      7. Priedas Nr. 7 – Trišalės atsiskaitymo sutarties forma.
      8. Priedas Nr. 8 – Pirkimo metu Užsakovo atlikti Pirkimo sąlygų paaiškinimai, patikslinimai.
      9. Priedas Nr. 9 – Tarpinis darbų priėmimo – perdavimo aktas.
      10. Priedas Nr. 10 – Galutinis darbų priėmimo – perdavimo aktas.
2. **ŠALIŲ PARAŠAI**

|  |  |
| --- | --- |
| **Užsakovo vardu:**  AB Vilniaus šilumos tinklai  Generalinis direktorius | **Rangovo vardu:**  UAB „KRS“  Projektų direktorius |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.5 punktas)**
   1. Užsakovo kontaktiniai adresai pranešimams siųsti: adresas - *Spaudos g. 6-1, 05132 Vilnius, elektroninis paštas* ***-*** [*info@chc.lt*](mailto:info@chc.lt)*, tel. 19118.*
   2. Tiekėjo kontaktiniai adresai pranešimams siųsti: adresas - *Draugystės g. 15A, 51227 Kaunas, elektroninis paštas -* [*krs@krs-group.com*](mailto:krs@krs-group.com)*, tel. +370 374 54464*
2. **KONTAKTINIAI ASMENYS (Sutarties BD 19.6 punktas)**
   1. Užsakovo atstovų, kurie bus atsakingi už šios Sutarties vykdymą, kontaktai: *Projektų įgyvendinimo komandos II Projektų vadovė*
   2. Tiekėjo atstovų, kurie bus atsakingi už šios Sutarties vykdymą, kontaktai: *Projektų direktorius*
   3. Už Sutarties paviešinimą atsakinga Tiekimo grandinės komandos Projektų koordinatorė

|  |  |
| --- | --- |
| **Užsakovo vardu:**  AB Vilniaus šilumos tinklai  Generalinis direktorius | **Rangovo vardu:**  UAB „KRS“  Projektų direktorius |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |